Kriza e imigrantëve mes Greqisë e Maqedonisë
Presidenti i KE, Donald Tusk paralajmëron imigrantët të qëndrojnë larg Evropës
Presidenti i Komisionit Evropian paralajmëroi imigrantët se rreziku i udhëtimit në Evropë nuk ja vlen. Pas një takimi me kryeministrin e Greqisë Alexis Tsipras sot në Athinë, zoti Tusk u bëri thirrje imigrantëve të paligjshëm të qëndrojnë larg Evropës: - tha zoti Tusk. Situata në kufirin e Maqedonisë me Greqinë vazhdon të jetë e rënduar. Mijëra emigrantë presin të hyjnë në Greqi për të vazhduar më tej udhëtimin drejt vendeve të Evropës veriore. Autoritetet maqedonase lejojnë shumë pak të kalojnë. Imigrantët thonë se autoritetet maqedonase po i kthejnë pas për shkak se dokumentet e tyre kanë një vulë nga policia greke, që nuk pranohet nga Maqedonia. Shqetësime kanë filluar të ndjehen edhe në Shqipëri, pasi mbyllja e kufirit të Maqedonisë, mund t’i detyrojë emigrantët të kalojnë nga Shqipëria. Zyrtrja e lartë e BE Federica Mogherini pritet të diskutojë sot në mbrëmje me autoritetet shqiptare në Tiranë për çështjen e refugjatëve. Çështja e emigrantëve kërkon një zgjidhje gjithë-evropiane, tha sot ministri i Brendshëm i Shqipërisë Saimir Tahiri, në prag të një vizite në Itali ku nesër pritet të takohet me homologun italian për të diskutuar rreth rrezikut të imigrantëve: Në kufirin e Greqisë me Maqedoninë, ndodhen rreth 10 mijë emigrantë të bllokuar. Një grup prej tyre bllokoi sot një linjë hekurudhore për të protestuar ndaj refuzimit të Maqedonisë për t’i lejuar të vazhdojnë rrugën e tyre në Evropën Perendimore: thotë një refugjat. Autoritetet maqedonase kanë thënë se do të lejojnë aq imigrantë sa mund të pranojë shteti tjetër tranzit, Serbia.